### Resume

Sagen omhandler gennemførsel af ekspropriering af arealer til sideudvidelse på [adresse], Ny Højen. Der blev den 31. juni 2023 afholdt åstedsforretning under ledelse af formand for Teknisk Udvalg. Byrådet gav den 26. april 2023 i punkt nr. 83 ekspropriationsbemyndigelse til Teknisk Udvalg.

### Sagsfremstilling

Byrådet godkendte den 23. november 2022 punkt nr. 199, anlægsbevilling - Trafiksikkerhedsplan 2021-2024 - handlingsplan 2023. Med dette blev prioriteringslisterne for mindre anlæg og skolevejsprojekter i 2023-2024 godkendt.

Strækningen mellem [adresse] omdannes til cykelsti. Der anlægges en vendeplads som skal sikre at renovationskøretøjer kan servicere ejendommene på [adresse] mellem [adresse] og [adresse]

Der er afholdt åstedsforretning den 31. juni 2023. Efter åstedsforretningen har der været 4 ugers indsigelsesperiode. Indsigelsesfristen udløb den 5. juli 2023. Protokollen med indsigelser er vedlagt som bilag.

Der er 1 forligstilbud som ikke er tiltrådt.

Uddrag af indsigelser

Uddrag af indsigelser er vedlagt som bilag og fremgår af protokollen som sin helhed.

Ejendommen beliggende på [adresse] gør indsigelser mod projektet, da det forringer hans adgang til markarealer.

Ekspropriation

Forvaltningen anbefaler, at ekspropriationen gennemføres, og at arbejderne igangsættes.

Ekspropriationen gennemføres efter bestemmelserne i lov om offentlige veje.

Ekspropriationen vedrører følgende matrikel:

[adresse], [adresse]. nr.: 2t.

Lovgrundlag

Efter §§96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevillingen.

### Klima og resiliensvurdering

En forbedring af trafiksikkerheden for cyklister, kan få flere til at benytte cyklen i stedet for bilen. Dette til gavn for klimaet og sundheden.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget godkender ekspropriation fra den nævnte matrikel, og |
| at | fastsættelse af erstatning til lodsejer, der ikke har tiltrådt forligstilbuddet, overgives til taksation. |

### Beslutning

Godkendt.